Juha Pirinen

Juha Pirinen (s. 22. lokakuuta 1991 Valkeakoski) on suomalainen jalkapalloilija, joka edustaa Kreikan toisella sarjatasolla, Super League Greece 2:ssa pelaavaa Kalamataa. Hän on pelipaikaltaan puolustaja.

Pirinen pelasi ensimmäisen kerran Valkeakosken Hakan edustusjoukkueessa vuonna 2008. Hänellä oli yhden kauden sopimus valkeakoskelaisseuran kanssa, jonka jälkeen Pirinen siirtyi Tampere Unitediin kaudeksi 2009. Pirinen kartutti kuitenkin pelikokemusta Tampereen Ilveksen riveissähttp://ilvesedustus.com/index.php?mact=News,cntnt01,detail,0&cntnt01articleid=264&cntnt01origid=53&cntnt01returnid=53  ennen kuin mahdutti itsensä Tampere Unitedin kokoonpanoon. Helmikuussa 2011 Pirinen solmi 1+1-vuotisen sopimuksen Hakan kanssa.http://www.valkeakoskensanomat.fi/cs/Satellite/Urheilu/1194664690632/artikkeli/piriselle+ja+bineylle+sopimukset+hakaan.html  Pirisen sopimusta Hakan kanssa jatkettiin yhdellä kaudella vuoden 2012 joulukuussa.http://www.fchaka.fi/etusivu/uutiset/1808-saarinen-hakaan-pirinen-jatkaa  Maaliskuussa 2014 Pirinen siirtyi Veikkausliigassa pelanneeseen Myllykosken Palloon.http://www.mypa.fi/?q=node/1421 Kaudeksi 2015 Pirinen solmi yksivuotisen sopimuksen vuoden jatko-optiolla Rovaniemen Palloseuran kanssa.http://rops.fi/edustusjoukkueen-uutiset/3788-juha-pirinen-siirtyy-mypa-sta-rops-n-riveihin  

Pelattuaan kaksi vuotta HJK:ssa hän siirtyi joulukuussa 2018 Simo Valakarin valmentamaan norjalaisseura Tromsø IL:ään. Tromsø kuitenkin tippui kauden päätteeksi Eliteserienistä ja kesällä 2020 Pirinen siirtyi Slovakian Fortuna ligaan AS Trenčínin riveihin, jossa Pirinen nousi välittömästi vakiokokoonpanoon.

Pirisen sopimus Trenčínissä päättyi kesällä 2022 ja hän siirtyi ilmaisella siirrolla Kreikan Superliigaan Volosin riveihin. Hän edusti Volosia yhden kauden ajan ennen siirtoaan sarjatasoa alemmaksi, Levadiakosin riveihin, elokuussa 2023.

Maajoukkuedebyyttinsä Pirinen teki 10. tammikuuta 2016 Abu Dhabissa pelatussa ystävyysottelussa Ruotsia vastaan, tullen kentälle puoliajalla Petteri Forsellin tilalle.

Pirisen setä Jukka Pirinen oli maajoukkuetason jalkapalloilija ja myös hänen isänsä Jouko Pirinen on pelannut pääsarjatasolla.

 Lähteet 

 Aiheesta muualla 
 Pirisen pelaajakortti Rovaniemen Palloseuran sivuilla 
 Pirisen pelaajakortti Veikkausliigan sivuilla
 Pirisen pelaajakortti Tamun sivuilla 
 Pirinen maalinteossa Ilvespaidassa
 Pirinen worldfootballer.netissä

Luokka:Suomalaiset jalkapalloilijat
Luokka:Jalkapallon Suomen mestarit
Luokka:Jalkapallon Suomen Cupin mestarit
Luokka:Vuonna 1991 syntyneet
Luokka:Elävät henkilöt